**Pravilnik o rokovima i postupcima praćenja i izvještavanja o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave**

**NN 121/2015 (4.11.2015.), Pravilnik o postupku i metodologiji vrednovanja politike regionalnog razvoja**

**MINISTARSTVO REGIONALNOGA RAZVOJA I FONDOVA EUROPSKE UNIJE**

Na temelju članka 39. Zakona o sustavu državne uprave („Narodne novine“, broj: 150/11, 12/13, 93/16 i 104/16), članka 15. stavka 3. Zakona o sustavu strateškog planiranja i upravljanja razvojem Republike Hrvatske („Narodne novine“, broj: 123/17) te članaka 25. i 29. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, broj: 89/18), ministrica regionalnoga razvoja i fondova Europske unije donosi

**PRAVILNIK**

**O ROKOVIMA I POSTUPCIMA PRAĆENJA I IZVJEŠTAVANJA O PROVEDBI AKATA STRATEŠKOG PLANIRANJA OD NACIONALNOG ZNAČAJA I ZNAČAJA ZA JEDINICE LOKALNE I PODRUČNE (REGIONALNE) SAMOUPRAVE**

1. OPĆE ODREDBE

Članak 1.

Ovim se Pravilnikom propisuju rokovi i postupci praćenja i izvještavanja o uspješnosti provedbe ciljeva i mjera akata strateškog planiranja od nacionalnog značaja i značaja za jedinice lokalne i područne (regionalne) samouprave.

Temeljni pojmovi

Članak 2.

Pojedini pojmovi u smislu ovoga Pravilnika imaju sljedeće značenje:

(1) *biblioteka pokazatelja*je registar pokazatelja kojeg uspostavlja i održava Koordinacijsko tijelo, a koriste ga tijela zadužena za izradu, provedbu i praćenje provedbe akata strateškog planiranja

(2) *akti strateškog planiranja* su Nacionalna razvojna strategija, višesektorske i sektorske strategije, nacionalni planovi, planovi razvoja jedinica lokalne i područne (regionalne) samouprave, program Vlade Republike Hrvatske, program konvergencije, nacionalni program reformi te provedbeni programi središnjih tijela državne uprave i jedinica lokalne i područne (regionalne) samouprave

(3) *javna politika* je usmjerenost djelovanja javnih tijela na ciljeve kojima se odgovara na javne potrebe ili probleme u određenom razdoblju

(4) *javno tijelo* je svako tijelo koje je naručitelj u smislu propisa kojim se uređuje područje javne nabave

(5) *koordinacijsko tijelo* je, sukladno propisu o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014. do 2020. godine, središnje tijelo državne uprave nadležno za poslove regionalnoga razvoja i fondova Europske unije

(6) *koordinator za strateško planiranje* je unutarnja ustrojstvena jedinica nadležna za poslove strateškog planiranja u središnjem tijelu državne uprave

(7) *lokalni koordinator* je pravna ili fizička osoba koju je odredio općinski načelnik ili gradonačelnik kao predstavnik jedinice lokalne samouprave za obavljanje i koordinaciju poslova strateškog planiranja na razini jedinice lokalne samouprave

(8) *priručnik o strateškom planiranju*detaljno opisuje metodologiju i postupke u procesu pripreme, izrade, donošenja, provedbe, praćenja i vrednovanja akata strateškog planiranja i način upravljanja cjelokupnim sustavom strateškog planiranja i upravljanja razvojem (u daljnjem tekstu: Priručnik)

(9) *provedbeni program jedinice lokalne samouprave* je kratkoročni akt strateškog planiranja povezan s višegodišnjim proračunom kojeg gradonačelnik, odnosno općinski načelnik, donosi u roku od 120 dana od dana stupanja na dužnost, a odnosi se na mandatno razdoblje te opisuje prioritetne mjere i aktivnosti za provedbu ciljeva iz povezanih, hijerarhijski viših akata strateškog planiranja od nacionalnog značaja i od značaja za jedinice lokalne i područne (regionalne) samouprave

(10) *provedbeni program jedinice područne (regionalne) samouprave* je kratkoročni akt strateškog planiranja povezan s višegodišnjim proračunom kojeg župan donosi u roku od 120 dana od dana stupanja na dužnost, a odnosi se na mandatno razdoblje te opisuje prioritetne mjere i aktivnosti za provedbu ciljeva iz povezanih, hijerarhijski viših akata strateškog planiranja od nacionalnog značaja i od značaja za jedinice lokalne i područne (regionalne) samouprave

(11) *provedbeni program središnjeg tijela državne uprave* je kratkoročni akt strateškog planiranja povezan s višegodišnjim proračunom kojeg središnje tijelo državne uprave priprema u roku od 120 dana od dana formiranja nove Vlade ili dana stupanja na dužnost novog čelnika tijela, a odnosi se na mandatno razdoblje te opisuje prioritetne mjere i aktivnosti za provedbu ciljeva utvrđenih u programu Vlade, nacionalnim razvojnim planovima i drugim relevantnim aktima strateškog planiranja od nacionalnog značaja

(12) *regionalni koordinator* je pravna osoba osnovana sukladno propisu koji uređuje područje politike regionalnoga razvoja za područje jedince područne (regionalne) samouprave

projekata) je informacijska baza razvojnih projekata koji su u pripremi od strane javnih tijela

(13) *sektorska strategija* je dugoročni akt strateškog planiranja od nacionalnog značaja za oblikovanje i provedbu javne politike u određenom upravnom području

(14) *strategija* je dugoročni akt strateškog planiranja od nacionalnog značaja koji se izrađuje temeljem posebnog zakona ili međunarodnog akta za jedno ili više upravnih područja, a koji odnosi Hrvatski sabor

(15) višesektorska strategija je dugoročni akt strateškog planiranja od nacionalnog značaja za oblikovanje i provedbu javnih politika u više srodnih i međusobno povezanih upravnih područja

Praćenje i izvještavanje u okviru procesa strateškog planiranja

Članak 3.

(1) Praćenje i izvještavanje o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave je dio procesa strateškog planiranja.

(2) Praćenje provedbe akata strateškog planiranja je proces prikupljanja, analize i usporedbe pokazatelja kojima se sustavno prati uspješnost provedbe ciljeva i mjera akata strateškog planiranja.

(3) Izvještavanje o provedbi akata strateškog planiranja je proces pružanja pravovremenih i relevantnih informacija ključnim nositeljima strateškog planiranja na nacionalnoj razini i razini lokalne i područne (regionalne) samouprave te široj javnosti o statusu provedbe akata strateškog planiranja.

Načela praćenja i izvještavanja

Članak 4.

Praćenje i izvještavanje temelji se na načelima strateškog planiranja i upravljanja razvojem iz Zakona o sustavu strateškog planiranja i upravljanja razvojem Republike Hrvatske (Narodne novine, broj 123/17; u daljnjem tekstu: Zakon).

Ciljevi praćenja i izvještavanja

Članak 5.

(1) Ciljevi praćenja i izvještavanja su:

* sustavno praćenje uspješnosti provedbe ciljeva i mjera akata strateškog planiranja
* učinkovito upravljanje provedbom akata strateškog planiranja i kontinuirano unapređivanje javne politike korištenjem rezultata praćenja i izvještavanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i reviziju akata strateškog planiranja kroz analizu učinka, ishoda i rezultata provedenih ciljeva i mjera
* utvrđivanje nenamjernih pozitivnih i negativnih posljedica provedbe planskih dokumenta
* povezivanje politike, programa, prioriteta, mjera i razvojnih projekata
* osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

II. ROKOVI I POSTUPCI PRAĆENJA I IZVJEŠTAVANJA O PROVEDBI AKATA STRATEŠKOG PLANIRANJA

Obveze i način praćenja i izvještavanja o provedbi akata strateškog planiranja

Članak 6.

(1) Koordinatori za strateško planiranje središnjih tijela državne uprave te regionalni i lokalni koordinatori odgovorni su za praćenje i izvještavanje o provedbi akata strateškog planiranja sukladno Zakonu te su dužni prikupljati i unositi pokazatelje o provedbi akata strateškog planiranja u Informacijski sustavza strateško planiranje i upravljanje razvojem (u daljnjem tekstu: Informacijski sustav).

(2) Informacijski sustav je informacijsko-komunikacijska platforma koja sadržava javni popis akata strateškog planiranja te se koristi za prikupljanje, analizu i pohranu podataka i pokazatelja za izradu, praćenje i izvještavanje o provedbi akata strateškog planiranja i razvojnih projekata koji su u pripremi.

(3) Informacijski sustav omogućuje standardizirano i sustavno pripremanje izvješća o provedbi akata strateškog planiranja.

(4) Koordinacijsko tijelo izdaje upute za korištenje Informacijskog sustava te organizira i provodi obrazovno-informativne aktivnosti u svezi s njegovim korištenjem i primjenom.

Praćenje i izvještavanje dugoročnih akata strateškog planiranja

Članak 7.

(1) Koordinacijsko tijelo prati i izvještava Vladu o napretku u provedbi strateških ciljeva i ostvarivanju pokazatelja uspješnosti iz nacionalne razvojne strategije, na temelju podataka o provedbi koje mu dostavljaju središnja tijela državne uprave te, prema potrebi, jedinice lokalne i područne (regionalne) samouprave do 1. ožujka tekuće godine.

(2) Nositelj izrade sektorske ili višesektorske strategije podnosi Koordinacijskom tijelu godišnje izvješće o provedbi strateških ciljeva i ostvarivanju pokazatelja uspješnosti iz sektorske ili višesektorske strategije do 1. ožujka tekuće godine.

(3) Koordinacijsko tijelo priprema i podnosi Vladi Republike Hrvatske godišnje izvješće o provedbi akata strateškog planiranja koje obuhvaća izvješća o provedbi Nacionalne razvojne strategije te sektorskih i višesektorskih strategija do 30. travnja tekuće godine.

(4) Koordinacijsko tijelo priprema godišnje izvješće o napretku u provedbi nacionalne razvojne strategije za podnošenje Hrvatskome saboru do 30. lipnja tekuće godine.

Praćenje i izvještavanje srednjoročnih akata strateškog planiranja

Članak 8.

(1) Nositelj izrade nacionalnog plana iz članka 12. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (u daljnjem tekstu: Uredbe) podnosi Koordinacijskom tijelu godišnje izvješće o provedbi posebnih ciljeva i ostvarivanju pokazatelja ishoda iz nacionalnog plana do 1. ožujka tekuće godine.

(2) Godišnje izvješće o provedbi akata strateškog planiranja, koje Koordinacijsko tijelo priprema i podnosi Vladi Republike Hrvatske, obuhvaća i izvješće o provedbi nacionalnih planova.

(3) Nositelj izrade plana razvoja podnosi predstavničkom tijelu jedinice lokalne ili područne (regionalne) samouprave godišnje izvješće o napretku u provedbi posebnih ciljeva i ostvarivanja pokazatelja ishoda iz plana razvoja do 1. ožujka tekuće godine.

Praćenje i vrednovanje kratkoročnih akata strateškoga planiranja

Članak 9.

(1) Središnja tijela državne uprave kontinuirano prate napredak u provedbi mjera, aktivnosti i projekata za ostvarivanje posebnih ciljeva navedenih u njihovim provedbenim programima.

(2) Središnja tijela državne uprave podnose Koordinacijskom tijelu polugodišnje i godišnje izvješće o provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja do 31. srpnja, odnosno do 31. siječnja tekuće godine.

(3) Godišnje izvješće o provedbi akata strateškog planiranja koje Koordinacijsko tijelo priprema i podnosi Vladi obuhvaća i izvješće o provedbi provedbenih programa središnjih tijela državne uprave.

(4) Stavci 1. do 3. ovoga članka primjenjuju se na odgovarajući način i na sadržaj regionalnih i lokalnih provedbenih programa.

Mjere za poboljšanje provedbe akata strateškog planiranja

Članak 10.

(1) Koordinacijsko tijelo može uz godišnje izvješće o provedbi akata strateškog planiranja, temeljem procjene napretka i uočenih problema u provedbi akata strateškog planiranja te u dogovoru s nadležnim središnjim tijelom državne uprave, predložiti Vladi mjere za otklanjanje uočenih problema u cilju poboljšanja provedbe.

(2) Ako Koordinacijsko tijelo uoči kontinuirane probleme u provedbi sektorskih ili višesektorskih strategija, može zatražiti od nadležnog središnjeg tijela državne uprave pripremu plana poboljšanja provedbe akta strateškog planiranja.

Institucionalni okvir za praćenje i izvještavanje

Članak 11.

Institucionalni okvir za praćenje i izvještavanje o provedbi akata strateškog planiranja od nacionalnog značaja i značaja za jedinice lokalne i područne (regionalne) samouprave čine: Hrvatski Sabor, Vlada Republike Hrvatske, središnja tijela državne uprave, jedinice lokalne i područne (regionalne) samouprave, Koordinacijsko tijelo, koordinatori za strateško planiranje središnjih tijela državne uprave, regionalni i lokali koordinatori te druga javna tijela koja imaju obveze i odgovornosti praćenja i izvještavanja o provedbi akata strateškog planiranja sukladno Zakonu.

Uspostava mreže osoba za praćenje i izvještavanje o provedbi akata strateškog planiranja

Članak 12.

(1) U cilju učinkovite suradnje i kontinuiranog poboljšanja sustava praćenja i izvještavanja o provedbi akata strateškog planiranja uspostavit će se mreža osoba za praćenje i izvještavane o provedbi akata strateškog planiranja imenovanih od strane središnjih tijela državne uprave i regionalnih koordinatora.

Javna dostupnost podataka o provedbi akata strateškog planiranja

Članak 13.

(1) Koordinacijsko tijelo na svojim mrežnim stranicama objavljuje podatke i izvješća o provedbi svih akata strateškog planiranja.

(2) Javno tijelo na svojim mrežnim stranicama objavljuje podatke i izvješća o provedbi akata strateškog planiranja iz svoje nadležnosti.

III. VRSTE IZVJEŠĆA O PROVEDBI AKATA STRATEŠKOG PLANIRANJA

Godišnje izvješće o napretku u provedbi nacionalne razvojne strategije

Članak 14.

(1) Godišnje izvješće o napretku u provedbi nacionalne razvojne strategije je izvješće o provedbi strateških ciljeva i ostvarivanju pokazatelja uspješnosti iz nacionalne razvojne strategije koje Koordinacijsko tijelo jednom godišnje podnosi Vladi Republike Hrvatske temeljem podataka o provedbi koje mu dostavljaju središnja tijela državne uprave te, prema potrebi, jedinice lokalne i područne (regionalne) samouprave.

(2) Sadržaj Godišnjeg izvješća o napretku u provedbi nacionalne razvojne strategije te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Godišnje izvješće o provedbi akata strateškog planiranja

Članak 15.

(1)Godišnje izvješće o provedbi akata strateškog planiranjaje izvješće o napretku u provedbi dugoročnih, srednjoročnih i kratkoročnih akata strateškog planiranja od nacionalnog značaja koje Koordinacijsko tijelo jednom godišnje podnosi Vladi Republike Hrvatske temeljem godišnjih i polugodišnjih izvješća o provedbi dostavljenih od strane koordinatora za strateško planiranje.

(2) Godišnje izvješće o provedbi akata strateškog planiranja obuhvaća izvješća o provedbi Nacionalne razvojne strategije te sektorskih i višesektorskih strategija, izvješće o provedbi nacionalnih planova, izvješće o provedbi provedbenih programa središnjih tijela državne uprave.

(3) Sadržaj Godišnjeg izvješća o provedbi akata strateškog planiranja te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Godišnje izvješće o provedbi sektorske ili višesektorske strategije

Članak 16.

(1) Godišnje izvješće o provedbi sektorske ili višesektorske strategije je izvješće o provedbi strateških ciljeva i ostvarivanju pokazatelja uspješnosti iz sektorske ili višesektorske strategije koje nositelj izrade sektorske ili višesektorske strategije podnosi Koordinacijskom tijelu.

(2) Sadržaj Godišnjeg izvješća o provedbi sektorske ili višesektorske strategije te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Godišnje izvješće o provedbi nacionalnog plana

Članak 17.

(1) Godišnje izvješće o provedbi nacionalnog plana je izvješće o provedbi posebnih ciljeva i ostvarivanju pokazatelja ishoda iz nacionalnog plana koje nositelj izrade nacionalnog plana podnosi Koordinacijskom tijelu.

(2) Sadržaj Godišnjeg izvješća o provedbi nacionalnog plana te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Polugodišnje i godišnje izvješće o provedbi provedbenih programa središnjih tijela državne uprave

Članak 18.

(1) Polugodišnje i godišnje izvješće o provedbi provedbenih programa središnjih tijela državne uprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje središnja tijela državne uprave podnose Koordinacijskom tijelu dva puta godišnje.

(2) Sadržaj Polugodišnjeg i godišnjeg izvješća o provedbi provedbenih programa središnjih tijela državne uprave te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Godišnje izvješće o provedbi plana razvoja jedinica lokalne i područne (regionalne) samouprave

Članak 19.

(1) Godišnje izvješće o provedbi plana razvoja jedinica lokalne i područne (regionalne) samouprave je izvješće o napretku u provedbi posebnih ciljeva i ostvarenju pokazatelja ishoda planova razvoja jedinica lokalne i područne (regionalne) samouprave, koje nositelj izrade plana razvoja podnosi predstavničkom tijelu jedinice lokalne ili područne (regionalne) samouprave godišnje.

(2) Sadržaj Godišnjeg izvješća o provedbi plana razvoja jedinica lokalne i područne (regionalne) samouprave te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Polugodišnje i godišnje izvješće o provedbi provedbenih programa jedinica lokalne i područne (regionalne) samouprave

Članak 20.

(1) Polugodišnje i godišnje izvješće o provedbi provedbenih programa jedinica lokalne i područne (regionalne) samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje nositelj izrade provedbenog programa podnosi predstavničkom tijelu jedinice lokalne ili područne (regionalne) samouprave dva puta godišnje.

(2) Sadržaj polugodišnjeg i godišnjeg izvješća o provedbi provedbenih programa jedinica lokalne i područne (regionalne) samouprave te detaljne tehničke i metodološke upute za njegovo popunjavanje bit će utvrđeni Priručnikom o strateškom planiranju.

Priručnik o strateškom planiranju

Članak 21.

(1) Priručnik o strateškom planiranju detaljno opisuje metodologiju i postupke u procesu pripreme, izrade, donošenja, provedbe, praćenja i vrednovanja akata strateškog planiranja i način upravljanja cjelokupnim sustavom strateškog planiranja i upravljanja razvojem

(2) Priručnik sadrži predloške za praćenje i izvještavanje akata strateškog planiranja i detaljne tehničke i metodološke upute za njihovo popunjavanje i unos podataka u Informacijski sustav izrađene u suradnji s koordinatorima za strateško planiranje središnjih tijela državne uprave te regionalnim i lokalnim koordinatorima.

IV. ZAVRŠNE ODREDBE

Stupanje na snagu

Članak 22.

Ovaj Pravilnik stupa na snagu osmoga dana od dana objave u »Narodnim novinama«.

Klasa:

Urbroj:

Zagreb,

Ministrica regionalnoga razvoja i fondova Europske unije

Gabrijela Žalac, dipl. oec.